open-index/open-wikipedia-markdown huggingface dataset:
గొల్లపల్లి సూర్యారావు

**గొల్లపల్లి సూర్యారావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో వై.ఎస్.రాజశేఖర్ రెడ్డి మంత్రివర్గంలో పశుసంవర్థక శాఖా మంత్రిగా పని చేశాడు. గొల్లపల్లి సూర్యారావు ప్రస్తుతం తెలుగుదేశం పార్టీ ఆంధ్రప్రదేశ్ రాష్ట్ర ఉపాధ్యక్షుడిగా పని చేస్తున్నాడు.
## జననం, విద్యాభాస్యం
గొల్లపల్లి సూర్యారావు 15 ఫిబ్రవరి 1951లోఆంధ్రప్రదేశ్  తూర్పు గోదావరి జిల్లా, రావులపాలెంలో జన్మించాడు.

## రాజకీయ జీవితం
గొల్లపల్లి సూర్యారావు తెలుగుదేశం పార్టీ ద్వారా రాజకీయాల్లోకి వచ్చి 1989లో జరిగిన అసెంబ్లీ ఎన్నికల్లో అల్లవరం నియోజకవర్గం నుండి పోటీ చేసి ఓడిపోయాడు. ఆయన 2004లో జరిగిన అసెంబ్లీ ఎన్నికల్లో అల్లవరం నియోజకవర్గం నుండి కాంగ్రెస్ అభ్యర్థిగా పోటీ చేసి ఎమ్మెల్యేగా గెలిచి వైఎస్ రాజశేఖర్ రెడ్డి మంత్రివర్గంలో చిన్న పరిశ్రమల శాఖ మంత్రిగా పని చేశాడు. ఆయన 2014లో రాష్ట్ర విభజన అనంతరం కాంగ్రెస్ పార్టీని వీడి తెలుగుదేశం పార్టీలో చేరి 2014లో జరిగిన అసెంబ్లీ ఎన్నికల్లో పోటీ చేసి ఎమ్మెల్యేగా గెలిచి  2019లో ఓడిపోయాడు.  

గొల్లపల్లి సూర్యారావు 2024 ఫిబ్రవరి 28న టీడీపీకి రాజీనామా చేసి ముఖ్యమంత్రి వైఎస్‌ జగన్‌ మోహన్ రెడ్డి సమక్షంలో వైసీపీ పార్టీలో చేరాడు.  

## మూలాలు

వర్గం:1951 జననాలు
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2014)
డిటెక్టివ్ సత్యభామ

**డిటెక్టివ్‌ సత్యభామ** 2021లో తెలుగులో విడుదల కానున్న సస్పెన్స్ థ్రిల్లర్ సినిమా. సిన్మా ఎంట‌ర్‌టైన్‌మెంట్ బ్యాన‌ర్‌పై శ్రీశైలం పోలెమోని నిర్మించిన ఈ సినిమాకు నవనీత్‌ చారి దర్శకత్వం వహించాడు. సోనియా అగర్వాల్, రవి వర్మ, కుమార్ సాయి  ప్రధాన పాత్రల్లో నటించిన ఈ సినిమా ట్రైలర్‌ను 8 డిసెంబర్ 2021న విడుదల చేసి, సినిమాను 31 డిసెంబర్ 2021న విడుదల చేయనున్నారు.  
## నటీనటులు
*సోనియా అగర్వాల్  
*రవి వర్మ  
*కుమార్ సాయి
## సాంకేతిక నిపుణులు
*బ్యానర్:  సిన్మా ఎంట‌ర్‌టైన్‌మెంట్
*నిర్మాత:  శ్రీశైలం పోలెమోని
*కథ, స్క్రీన్‌ప్లే, దర్శకత్వం: నవనీత్‌ చారి  
*సంగీతం: 
*సినిమాటోగ్రఫీ:లక్కీ ఎక్కరి

## మూలాలు

వర్గం:2021 తెలుగు సినిమాలు
లలితా గౌరి దేవాలయం

**లలితా గౌరీ మందిర్‌**ను **లలితా మాతా మందిర్** అని కూడా పిలుస్తారు, ఈ ఆలయం పురాతన పవిత్ర నగరమైన వారణాసిలోని ముఖ్యమైన, చారిత్రక దేవాలయాలలో ఒకటి. ఈ ఆలయం హిందూ మతంలో గొప్ప మతపరమైన ప్రాముఖ్యతను కలిగి ఉంది. ఈ ఆలయాన్ని లలితా దేవి (పార్వతీ దేవి రూపం) కు అంకితం చేయబడింది. ఈ ఆలయం 19వ శతాబ్దం ప్రారంభంలో నిర్మించబడింది. ఈ ఆలయాన్ని 1800-1804 మధ్య రాణా బహదూర్ షా నిర్మించాడు. లలితా గౌరీ దేవాలయం లలితా ఘాట్ వద్ద ఉంది.
## చరిత్ర
నేపాల్ రాజు, రాణా బహదూర్ షా, 1800 నుండి 1804 వరకు వారణాసిలో బహిష్కరించబడ్డాడు. తనను తాను "స్వామి నిర్గుణ్" అని పిలుచుకున్నాడు. తన ప్రవాస సమయంలో, వారణాసిలోని పశుపతినాథ్ ఆలయ ప్రతిరూపాన్ని ఉంచడానికి ఘాట్ నిర్మించాలని నిర్ణయించుకున్నాడు. ఆ సమయంలో లలిత గౌరీ మందిర్ అని పేరు పెట్టబడిన లలిత్ ఘాట్ ఎంపిక చేయబడింది. అపుడు షా ఘాట్ వెంబడి ఆలయాన్ని నిర్మించాడు.
## ప్రత్యేకత
అమ్మవారి దర్శనాన్ని పొందడం ద్వారా సుఖ సంతోషాలతో పాటు సంతానం కలిగి, కన్యలకు తొందరగా వివాహం కావాలనే కోరికలు నెరవేరుతాయని నమ్మకం. చైత్ర మాసంలో లలితా గౌరీ దర్శనానికి విశిష్ట ప్రత్యేకత ఉంది. ఆమె పార్వతి దేవి మూడవ రూపంగా పరిగణించబడుతుంది.
## మూలాలు


వర్గం:వారణాసి లోని దేవాలయాలు
అల్లూరి వెంకట సూర్యనారాయణ రాజు

**అల్లూరి వెంకట సూర్యనారాయణ రాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో డిప్యూటీ స్పీకర్ గా పని చేశాడు.
## జననం, విద్యాభాస్యం
అల్లూరి వెంకట సూర్యనారాయణ రాజు 10 మే 1946లో ఆంధ్రప్రదేశ్ రాష్ట్రం, విజయనగరం జిల్లా,  మాయిడ గ్రామంలో జన్మించాడు. ఆయన విజయవాడలోని లయోలా కళాశాలలో ఇంటర్మీడియట్, రాజమండ్రిలోని ప్రభుత్వ ఆర్ట్స్ కళాశాలలో బీకామ్ పూర్తి చేశాడు.

## రాజకీయ జీవితం
అల్లూరి వెంకట సూర్యనారాయణ రాజు తూర్పు గోదావరి జిల్లా, రాజోలు మండలం, చింతలపల్లి గ్రామానికి సర్పంచిగా తన రాజకీయ జీవితాన్ని ప్రారంభించాడు. ఆయన తరువాత ఆంధ్రప్రదేశ్ రాష్ట్ర వ్యవసాయ పరిశ్రమల సంస్థ అధ్యక్షునిగా పని చేశాడు. సూర్యనారాయణ రాజు 1983లో జరిగిన ఎన్నికలలో స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1985లో జరిగిన మధ్యంతర ఎన్నికలలో తెలుగుదేశం పార్టీ తరపున పోటీ చేసి రెండోసారి ఎమ్మెల్యేగా 12 మార్చి 1985 నుండి 29 నవంబర్ 1989 వరకు ఆంధ్రప్రదేశ్ శాసనసభ డిప్యూటీ స్పీకర్ గా పని చేశాడు.
అల్లూరి వెంకట సూర్యనారాయణ 1989లో జరిగిన ఎన్నికలలో ఓడిపోయాడు. ఆయన 1994, 1999లో ఎన్నికల్లో వరుసగా ఎమ్మెల్యేగా గెలిచి 2004లో ఎన్నికలలో తెలుగుదేశం పార్టీ తరపున పోటీ చేసి ఓడిపోయాడు. ఆయన 1995-1996 వరకు విశేషాధికారాల కమిటీ అధ్యక్షుడిగా, 2000-2001 వరకు ప్రభుత్వ సంస్థల కమిటి అధ్యక్షుడిగా, 2002-2003 వరకు వివిధ శాసనసభ కమిటీకి అధ్యక్షులుగా ఉన్నాడు.

## మూలాలు

వర్గం:1946 జననాలు
సరిత జోషి

**సరిత జోషి** (సరితే భోస్లే) (జననం 1941 అక్టోబర్ 17 ) ఒక భారతీయ నటి. నాటకాల్లో, టివి కార్యక్రమాల్లో, సినిమాల్లో నటించింది. గుజరాతీ, మరాఠీ నాటకరంగాల్లోనూ, మరాఠీ సినిమాలో ఈమె ప్రముఖ నటి. కళలకు చేసిన కృషికి గాను 2020లో ఆమెకు భారత ప్రభుత్వం నాలుగో అత్యున్నత పౌర పురస్కారం పద్మశ్రీ పురస్కారం ప్రదానం చేసింది. స్టార్ ప్లస్ లో విజయవంతమైన *బా బహూ ఔర్ బేబీ*లో గోదావరి లాభశంకర్ ఠక్కర్ అలియాస్ *బా* అనే పాత్రలో నటించి మంచి పేరు తెచ్చుకుంది.  ఈ పాత్రలో నటనకు ఆమె అనేక అవార్డులను గెలుచుకుంది. ఆమె 1970 లలో తన భర్త ప్రవీణ్ జోషితో అనేక గుజరాతీ నాటకాల్లో నటించింది.

ఆమె 2019లో జీ టీవీ కి చెందిన హమారీ బహు సిల్క్ కార్యక్రమంలో 'ఎ' గ్రేడ్ చిత్రాలను ద్వేషించే, కష్టపడి పనిచేసే వ్యాపార మహిళగా కనిపించింది.

## ప్రారంభ జీవితం
సరిత వడోదరలో పెరిగినప్పటికీ పూణేలోని ఒక మధ్యతరగతి మరాఠీ కుటుంబంలో జన్మించింది. ఆమె తండ్రి భీమ్ రావ్ భోంస్లే బారిస్టర్, తల్లి కమ్లబాయి రాణే గోవాకు చెందినవారు. ఆమె తన సోదరి పద్మారాణితో కలిసి తొమ్మిదేళ్ల వయసులో వేదికపై నటించడం ప్రారంభించింది. ఆమె సంప్రదాయ నాటకరంగంతో ప్రారంభమైనప్పటికీ, ఆమె త్వరలోనే శాంతా ఆప్టే వంటి మంది కళాకారులతో కలిసి పనిచేయడం ప్రారంభించింది. 

## వ్యక్తిగత జీవితం
జోషి నాటక దర్శకుడు, నాటక రచయిత ప్రవీణ్ జోషిని వివాహం చేసుకున్నారు.   ఆమె మేనకోడలు మనసి జోషి రాయ్ (రోహిత్ రాయ్ భార్య), మేనల్లుడు నటుడు శర్మన్ జోషి (ప్రేమ్ చోప్రా అల్లుడు), నాటక ప్రముఖుడు అరవింద్ జోషి కుమారుడు. 

## అవార్డులు
* 1988లో సంగీత నాటక అకాడమీ, భారతదేశపు నేషనల్ అకాడమీ ఆఫ్ మ్యూజిక్, డాన్స్ అండ్ డ్రామా ద్వారా గుజరాతీలో నటనకు సంగీత నాటక అకాడమీ అవార్డును ఆమెకు ప్రదానం చేశారు. 
* 2020లో ఆమెకు పద్మశ్రీ పురస్కారం లభించింది.
* ముంబై నగర్ పాలికా – బంగారు పతకం
* మరాఠీ నట్య పరిషత్ – 1988
* మహారాష్ట్ర గౌరవ్ పురస్కర్ – 1990
* ఇండో-అమెరికన్ సొసైటీ అవార్డు ఫర్ ఎక్సలెన్స్ – 1998
* గుజరాత్ ప్రభుత్వ పురస్కారం – 19980
* నేషనల్ స్కూల్ ఆఫ్ డ్రామా – (ఢిల్లీ 2001)

## మూలాలు

వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:1943 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
సర్వే సత్యనారాయణ

**సర్వే సత్యనారాయణ** తెలంగాణ రాష్ట్రానికి చెందిన రాజకీయ నాయకుడు. అయన ఒకసారి ఎమ్మెల్యేగా, రెండుసార్లు ఎంపీగా పనిచేసి, 2012లో యూపీఏ (కాంగ్రెస్ పార్టీ) ప్రభుత్వంలో కేంద్ర సహాయ మంత్రిగా పనిచేశాడు.

## జననం, విద్యాభాస్యం
సర్వే సత్యనారాయణ 1954 ఏప్రిల్ 4లో సర్వే లక్ష్మయ్య, మల్లమ్మ దంపతులకు జన్మించాడు. ఆయన ఉస్మానియా యూనివర్సిటీ నుండి బీఏ, ఎల్‌ఎల్‌బీ పూర్తి చేశాడు. సర్వే సత్యనారాయణ 13 ఏళ్ల పాటు ప్రభుత్వ సర్వీసులో కొనసాగి ఎస్‌ఎఐల్ ట్రేడ్ యూనియన్ నాయకునిగా పనిచేశాడు.

## రాజకీయ జీవితం
సర్వే సత్యనారాయణ తెలుగుదేశం పార్టీ ద్వారా రాజకీయాల్లోకి వచ్చి 1985లో జరిగిన అసెంబ్లీ ఎన్నికల్లో కంటోన్మెంట్ నియోజకవర్గం నుండి టీడీపీ అభ్యర్థిగా పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన అనంతరం కాంగ్రెస్ పార్టీలో చేరి 2004లో జరిగిన పార్లమెంట్ ఎన్నికల్లో సిద్ధిపేట లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి టీడీపీ అభ్యర్థి మల్యాల రాజయ్య పై గెలిచి తొలిసారి లోక్‌సభ సభ్యుడిగా ఎన్నికయ్యాడు. నియోజకవర్గాల పునర్విభజనలో భాగంగా సిద్ధిపేట లోక్‌సభ నియోజకవర్గం మల్కాజ్‌గిరి లోక్‌సభ నియోజకవర్గంగా నూతనంగా ఏర్పడండంతో ఆయన 2009లో మల్కాజ్‌గిరి లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి టీడీపీ అభ్యర్థి టి.భీంసేన్ పై గెలిచి రెండోసారి లోక్‌సభ సభ్యుడిగా ఎన్నికయ్యాడు.

సర్వే సత్యనారాయణ 2012లో యూపీఏ (కాంగ్రెస్ పార్టీ) ప్రభుత్వంలో కేంద్ర రవాణా శాఖ సహాయ మంత్రిగా పనిచేశాడు. ఆయన 2014లో తెలంగాణ రాష్ట్రం ఏర్పడ్డాక మల్కాజ్‌గిరి లోక్‌సభ నియోజకవర్గం నుండి, 2015లో వరంగల్ లోక్‌సభ స్థానానికి జరిగిన ఉపఎన్నికలో కాంగ్రెస్ అభ్యర్థిగా పోటీ చేసి ఓడిపోయాడు. సర్వే సత్యనారాయణ 2018లో జరిగిన అసెంబ్లీ ఎన్నికల్లో కంటోన్మెంట్ నియోజకవర్గం నుండి పోటీ చేసి ఓడిపోయాడు. ఆయనను 2019 జనవరి 6న కాంగ్రెస్ పార్టీ నుంచి సస్పెండ్‌ చేశారు. సర్వే సత్యనారాయణ జీహెచ్ఎంసీ ఎన్నికల ముందు భారతీయ జనతా పార్టీలో చేరాడు.

## మూలాలు

వర్గం:1954 జననాలు
వర్గం:ఆంధ్రప్రదేశ్ శాసన సభ్యులు (1985)
ఎస్.బి. గిరి

**ఎస్‌.బి. గిరి** తెలంగాణ రాష్ట్రానికి చెందిన రాజకీయ నాయకుడు, తెలంగాణ ఉద్యమ కారుడు. ఆయన 1971లో వరంగల్ లోక్‌సభ నియోజకవర్గం నుండి ఎంపీగా గెలిచాడు.
## జననం, విద్యాభాస్యం
ఎస్‌.బి. గిరి 1921 సెప్టెంబరు 23లో తెలంగాణ రాష్ట్రం, సికింద్రాబాద్ లో జన్మించాడు. ఆయన మహబూబ్ కాలేజీ నుండి తన విద్యాభాస్యం పూర్తి చేశాడు.
## రాజకీయ జీవితం
ఎస్‌.బి. గిరి 1969లో జరిగిన తెలంగాణ ఉద్యమంలో క్రియాశీలకంగా పాల్గొన్నాడు. ఆయన తెలంగాణ ప్రత్యేక రాష్ట్ర ఏర్పాటు డిమాండ్‌తో మర్రి చెన్నారెడ్డి ఏర్పాటు చేసిన తెలంగాణ ప్రజా సమితిలో కీలకంగా పనిచేశాడు. ఆయనను తెలంగాణ ఉద్యమ సమయంలో పి.డి. (ప్రివెంటివ్‌ డిటెన్షన్‌) చట్టం క్రింద నిర్భంధించారు. తెలంగాణ సమస్యపై ప్రధాని ప్రతిపాదనలను సమగ్రంగా పరిశీలించి తగు చర్యలు సూచించడానికై ప్రజాసమితి 1971 జనవరి 3న పధ్నాలుగు మంది సభ్యులతో ఒక ఉప సంఘాన్ని నియమించింది. ఈ ఉప సంఘంలో మర్రి చెన్నారెడ్డి, వి.బి. రాజు, నూకల రామచంద్రారెడ్డి, ఎస్‌.బి. గిరి, మదన్‌ మోహన్‌, జి. వెంకటస్వామి, జె. ఈశ్వరీ బాయి తదితరులున్నారు. ఎస్‌.బి. గిరి 1971లో జరిగిన పార్లమెంట్ ఎన్నికల్లో తెలంగాణ ప్రజా సమితి అభ్యర్థిగా వరంగల్ లోక్‌సభ నియోజకవర్గం నుండి పోటీ చేసి ఎంపీగా గెలిచాడు.

## మూలాలు

వర్గం:తెలంగాణ ఉద్యమకారులు
వర్గం:1921 జననాలు
బటకృష్ణ సాహూ

**బటకృష్ణ సాహూ** ఒడిషాకు చెందిన  రైతు. పశుపోషణలో ఆయన చేసిన కృషికి గాను 2020లో పద్మశ్రీ పురస్కారం లభించింది.  

## జీవిత చరిత్ర
ఖోర్ధా జిల్లాలోని సర్కానా గ్రామానికి చెందిన సాహూ 1986లో చేపల పెంపకాన్ని ప్రారంభించాడు.  అతను  వరి సాగును అభ్యసించాడు కాని అది చాలా లాభదాయకంగా కనిపించలేదు. తన వద్ద ఉన్న 15 ఎకరాల భూమిలో వరి, ఇతర పంటలను విత్తేవాడు. అతను వ్యవసాయం నుండి సంవత్సరానికి సుమారు రూ.10,000 ఆదాయాన్ని ఉత్పత్తి చేయగలిగాడు. తన జీవిత అనుభవం నుండి వ్యవసాయం లాభదాయకం కాదని అతను కనుగొన్నాడు.  తన గ్రామానికి 10 కిలోమీటర్ల దూరంలో ఉన్న భువనేశ్వర్ కేంద్రంగా పనిచేసే సెంట్రల్ ఇనిస్టిట్యూట్ ఆఫ్ మంచినీటి ఆక్వాకల్చర్, కృషి విజ్ఞాన్ కేంద్రం నుండి శిక్షణ తీసుకున్నాడు.  సంప్రదాయ సంతానోత్పత్తి పద్ధతుల ద్వారా అనేక మంది రైతులకు స్పాన్ ఉత్పత్తిలో శిక్షణ ఇచ్చాడు. ప్రభుత్వం నుంచి ఆయనకు ఎలాంటి ఆర్థిక సహాయం రాలేదు. ఒడిశాలోని పలు కళాశాలల విద్యార్థులకు కూడా శిక్షణ ఇచ్చాడు.   

## అవార్డులు
పశుపోషణలో సహకరించినందుకు సాహూకు 2020 లో పద్మశ్రీ పురస్కారం లభించింది. 

## మూలాలు

వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన ఒడిశా వ్యక్తులు
అంతర్జాతీయ తెలుగు సంబరాలు - 2022

thumb|తెలుగు తల్లి
**అంతర్జాతీయ తెలుగు సంబరాలు** ఆంధ్రప్రదేశ్‌లోని పశ్చిమ గోదావరి జిల్లా భీమవరం పట్టణంలో ఆంధ్ర సారస్వత పరిషత్‌ సంస్థ ఆధ్వర్యంలో 2022 జనవరి 6,7,8 తేదీలలో నిర్వహించబడుతున్నాయి. ఈ వేడుకలు తెలుగు సాహితీవేత్తలు, కళాకారులు, తెలుగు భాషా వికాస సంస్థల సమన్వయంతో వెస్ట్ బెర్రి విద్యాలయ ప్రాంగణంలో కొవిడ్ నిబంధనలకు అనుగుణంగా ఈ సంబరాలు జరగనున్నాయి. 
## కార్యక్రమ కాల పట్టిక
*జనవరి 3న భీమవరంలో తెలుగు భాష వైభవ శోభాయాత్ర. 
*జనవరి 6న ప్రాచీన కవులు, రాజవంశీయుల కుటుంబీకులకు ఆంధ్ర వాయ పూర్ణకుంభ పురస్కారాలు ప్రదానం చేయుటకు సదస్సు ఏర్పాటు.
*జనవరి 8వ తేదీ సాయంత్రం 5 గంటలకు ముగింపు సభ, అనంతరం సాంస్కృతిక కార్యక్రమాలు.
## కార్యక్రమ నిర్వహణ
*అధ్యక్షులు - గజల్ శ్రీనివాస్ 
*ఉపాధ్యక్షులు - గురు సహస్రావధాని డా.కడిమిళ్ళ వరప్రసాద్, రెడ్డప్ప ధవేజీ, మహేశ్ వర్మ, కంతేటి వెంకట్రాజు, పొన్నపల్లి శ్రీరామరావు, మేడికొండ శ్రీనివాస్ చౌదరి, ఆరేటి ప్రకాష్.
*గౌరవ అధ్యక్షులు - భీమవరం ఎమ్యెల్యే గ్రంధి శ్రీనివాస్, ఉండి ఎమ్మెల్యే మంతెన రామరాజులు.
*కమిటీ సభ్యులు - రాయప్రోలు భగవాన్, కేశిరాజు రామ్‌ప్రసాద్, భట్టిప్రోలు శ్రీనివాస్, బి.రాంబాబు, లక్ష్మణ వర్మ, మంతెన రామ్‌కుమార్‌ రాజు, మేడికొండ శ్రీనివాస చౌదరి, జ్యోతి రాజ్, ఒడుపు గోపి, మహేష్‌.

## సౌకర్యాలు
దేశ విదేశాలనుంచి సంబరాల్లో పాల్గొనేందుకు వచ్చే వారికి ఎలాంటి ప్రవేశ రుసుం లేదు, దూర ప్రాంతాల నుంచి వచ్చే వారికి ఉచిత వసతి, రవాణా, భోజన సదుపాయం.

## మూలాలు

వర్గం:ఉత్సవాలు
నయీం డైరీస్

**న‌యీం డైరీస్** 2021లో విడుదలైన తెలుగు సినిమా. శ్రీ లక్ష్మీ నరసింహా ఎంటర్‌ప్రైజెస్ బ్యాన‌ర్‌పై సీఏ వరదరాజు నిర్మించిన ఈ సినిమాకు  దాము బాలాజీ దర్శకత్వం వహించాడు.  వశిష్ట సింహ, యజ్ఞా శెట్టి, దివి, బాహుబలి నిఖిల్‌, శశి కుమార్‌, జబర్దస్త్‌ ఫణి ప్రధాన పాత్రల్లో నటించిన ఈ సినిమా 10 డిసెంబర్‌ 2021న విడుదలైంది.
## కథ
నయీం (వశిష్ట సింహా) ఆవేశపరుడైన వ్యక్తి. తన అక్క (యజ్ఞశెట్టి) అంటే చాలా ఇష్టం. విప్లవానికి ఆకర్షితుడైన నయీం నక్సల్స్ ఉద్యమంలో చేరుతాడు. నయీం సోదరిపై పోలీసులు పెడుతున్న ఒత్తిడి, తమ్ముడి హత్యతో నక్సలైట్ల ఏరివేతలో పోలీసులకు సహకరించేందుకు నయీం ఒప్పుకుంటాడు.  నక్సలైట్ ఉద్యమలకు ఎలా సారథ్యం వహించాడు. పోలీసు, రాజకీయ వ్యవస్థలు, కుటుంబ ప్రేమ అతన్ని ఎలా క్రూరమైన నేరస్తుడిగా మార్చాయి అనేదే మిగతా సినిమా కథ.

## నటీనటులు
*వశిష్ఠ సింహ
*దేవి ప్రసాద్‌
*యజ్ఞా శెట్టి  
*దివి  
*బాహుబలి నిఖిల్‌  
*శశి కుమార్‌  
*జబర్దస్త్‌ ఫణి
*సంయుక్తం హర్నాడ్‌

## సాంకేతిక నిపుణులు
*బ్యానర్:   శ్రీ లక్ష్మీ నరసింహా ఎంటర్‌ప్రైజెస్
*నిర్మాత:   సీఏ వరదరాజు
*కథ, స్క్రీన్‌ప్లే, దర్శకత్వం:  దాము బాలాజీ
*సంగీతం:  అరుణ్ ప్రభాకర్
*సినిమాటోగ్రఫీ:సురేష్ భార్గవ్
*ఎడిటింగ్: కిషోర్ మద్దాలి

## మూలాలు

## బయటి లింకులు
* 
వర్గం:2021 తెలుగు సినిమాలు
రఫీ అహ్మద్

**రఫీ అహ్మద్**, తెలంగాణకు చెందిన ఇండో-అమెరికన్ వైరాలజిస్టు, ఇమ్యునాలజిస్టు. అతను ఎమోరీ యూనివర్శిటీలో మైక్రోబయాలజీ,  ఇమ్యూనాలజీ ప్రొఫెసర్ గా ఉన్నాడు. ఎమోరీ వ్యాక్సిన్ సెంటర్ డైరెక్టర్, వ్యాక్సిన్ రీసెర్చ్‌లో జార్జియా రీసెర్చ్ అలయన్స్ ఎమినెంట్ స్కాలర్ గా కూడా ఉన్నాడు. 2009లో రఫీ నేషనల్ అకాడమీ ఆఫ్ సైన్సెస్‌కు ఎన్నికయ్యాడు.

## జననం, విద్య
రఫీ అహ్మద్ 1948లో తెలంగాణ రాష్ట్ర రాజధాని హైదరాబాద్‌లో పుట్టి పెరిగాడు. రఫీ తండ్రి పబ్లిక్ సర్వెంట్‌గా, తల్లి వాలంటీర్‌గా పనిచేశారు. రఫీ అహ్మద్‌ 1968లో ఉస్మానియా విశ్వవిద్యాలయం నుండి కెమిస్ట్రీలో బీఎస్సీ పట్టా పొందాడు. 1970లో పోకతేళ్లో, ఐడహోకి వెళ్ళాడు. ఐడహో స్టేట్ యూనివర్సిటీలో మైక్రోబయాలజీ రంగంలో 1972లో బిఎస్, 1974లో ఎంఎస్ పొందాడు. మైక్రోబయాలజీలో డాక్టరేట్ పొందాలనే లక్ష్యంతో మెక్‌గిల్ విశ్వవిద్యాలయంలో చేరాడు. కానీ, కొంతకాలం తరువాత మెక్‌గిల్ నుండి తప్పుకొని, రెండేళ్ళపాటు అక్కడ పరిశోధనా సహాయకుడిగా పనిచేశాడు. బెర్నార్డ్ ఫీల్డ్స్ ల్యాబ్‌లో నాలుగు సంవత్సరాలు చదివిన తర్వాత 1981లో హార్వర్డ్ విశ్వవిద్యాలయం నుండి మైక్రోబయాలజీలో పి.హెచ్.డి. పట్టా అందుకున్నాడు. తన పోస్ట్‌డాక్‌ను ప్రారంభించడానికి హార్వర్డ్‌ నుండి స్క్రిప్స్ ఇన్‌స్టిట్యూట్‌కి వెళ్ళాడు.

## వృత్తిరంగం
1984లో పోస్ట్‌డాక్ పూర్తి చేసిన తర్వాత, రఫీ అహ్మద్ లాస్ ఏంజిల్స్ లోని యూనివర్సిటీ ఆఫ్ కాలిఫోర్నియాలో అసిస్టెంట్ ప్రొఫెసర్‌గా చేరాడు. 1992లో పూర్తిస్థాయి ప్రొఫెసర్‌ అయ్యాడు. 1995లో, యూనివర్సిటీ ఆఫ్ కాలిఫోర్నియాని విడిచిపెట్టి, టీకా పరిశోధనలో జార్జియా రీసెర్చ్ అలయన్స్ ఎమినెంట్ స్కాలర్‌గా, ఎమోరీ వ్యాక్సిన్ సెంటర్ డైరెక్టర్‌గా ఎమోరీలో ఫ్యాకల్టీలో చేరాడు. 15 సంవత్సరాల ఎమోరీ చెందిన మైక్రోబయాలజీ, రోగనిరోధక శాస్త్రం ప్రొఫెసర్ గా పనిచేస్తున్న తర్వాత, రఫీ అహ్మద్ 2010లో సూక్ష్మజీవశాస్త్రంలోనూ, అక్కడ రోగనిరోధక చార్లెస్ హోవార్డ్ కాండ్లెర్ ఆచార్య దీనికి ఆ పేరు పెట్టారు అతను 2010లో ఇన్ఫోసిస్ ప్రైజ్ కోసం లైఫ్ సైన్సెస్ జ్యూరీలో కూడా పనిచేశాడు. అహ్మద్ ప్రస్తుతం వ్యాక్సిన్ సెంటర్ డైరెక్టర్‌గా, మైక్రోబయాలజీ, ఇమ్యునాలజీ ప్రొఫెసర్‌గా, జార్జియాలోని అట్లాంటాలోని ఎమోరీ విశ్వవిద్యాలయంలో ఎయిడ్స్ పరిశోధన పరిశోధకుడిగా పనిచేస్తున్నాడు.

## పరిశోధన
రఫీ అహ్మద్ తన పోస్ట్‌డాక్ సమయంలో అధ్యయనం చేయడం ప్రారంభించిన టి కణాలపై పరిశోధనకు ప్రసిద్ధి చెందాడు. ప్రత్యేకంగా, యూనివర్సిటీ ఆఫ్ కాలిఫోర్నియాలో, రఫీ అహ్మద్ మెమోరీ టి సెల్ డిఫరెన్సియేషన్, వైరస్‌లకు వ్యతిరేకంగా టి, బి కణాల రోగనిరోధక శక్తిని అధ్యయనం చేశాడు. హెపటైటిస్ సి, హెచ్.ఐ.వి. వంటి ఇమ్యునాలజీ ప్రపంచంలో అతనికి పేరు తెచ్చిపెట్టింది.

## మూలాలు

వర్గం:1948 జననాలు
వర్గం:జీవిస్తున్న ప్రజలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా శాస్త్రవేత్తలు
వర్గం:అమెరికన్ మానవ శాస్త్రవేత్తలు
వర్గం:ఉస్మానియా విశ్వవిద్యాలయం పూర్వ విద్యార్ధులు
అబిద్ హుస్సేన్

**అబిద్ హుస్సేన్** (26 డిసెంబరు 1926 – 21 జూన్ 2012) తెలంగాణకు చెందిన భారతీయ ఆర్థికవేత్త, పౌర సేవకుడు, దౌత్యవేత్త. 1990 నుండి 1992 వరకు యునైటెడ్ స్టేట్స్ ఆఫ్ అమెరికాలో భారత రాయబారిగా, 1985 నుండి 1990 వరకు ప్రణాళికా సంఘం సభ్యుడిగా పనిచేశాడు.

## జననం
అబిద్ 1926, డిసెంబరు 26న తెలంగాణ రాష్ట్ర రాజధాని హైదరాబాదులో జన్మించాడు. 1942లో నిజాం కళాశాలలో చదువుకున్నాడు.

## వ్యక్తిగత జీవితం
అబిద్ కు "సైనో-ఇండియన్ కాన్ఫ్లిక్ట్ అండ్ ఇంటర్నేషనల్ పాలిటిక్స్ ఇన్ ఇండియన్ సబ్ కాంటినెంట్" (1977) రచయిత్రి త్రిలోక్ కర్కితో వివాహం జరిగింది. వారికి ముగ్గురు పిల్లలు: సుహైల్ హసన్, విశాఖ హుస్సేన్, రానా హసన్. అబిద్ సోదరుడు నటుడు, మిమిక్రీ కళాకారుడు ఇర్షాద్ పంజాతన్, జర్మన్ చలనచిత్రం *డెర్ షుహ్ డెస్ మనిటులో* నటించాడు. 

## వృత్తిజీవితం
అబిద్ 1990 నుండి 1992 వరకు అమెరికా సంయుక్త రాష్ట్రాలకు భారతదేశ దౌత్యవేత్తగా పనిచేశాడు. ఇండియన్ అడ్మినిస్ట్రేటివ్ సర్వీస్ సభ్యునిగా వాణిజ్య మంత్రిత్వ శాఖ, భారీ పరిశ్రమల మంత్రిత్వ శాఖలో కార్యదర్శిగా కూడా పనిచేశాడు. 1985 నుండి 1990 వరకు భారతదేశం ప్లానింగ్ కమిషన్ సభ్యుడిగా కూడా ఉన్నాడు. యుఎస్‌లో భారత రాయబారిగా, అనేక మంది ప్రముఖ ముస్లిం-భారత నాయకులలో ఒకరిగా ఉన్నాడు.

అబిద్ ను 1988లో పద్మభూషణ్‌తో సత్కరించారు. 1980ల నుండి భారతదేశ ఆర్థిక, వాణిజ్య సంస్కరణల్లో ముందంజలో ఉన్నాడు. వాణిజ్య విధాన సంస్కరణలకై భారత ప్రభుత్వం ఏర్పాటు చేసిన ఆరు ముఖ్యమైన కమిటీలకు అధ్యక్షత వహించాడు; ప్రాజెక్ట్ ఎగుమతులు; సైన్స్ అండ్ టెక్నాలజీ అభివృద్ధి కోసం సిఎస్ఐఆర్ రివ్యూ కమిటీ; భారత ప్రభుత్వ టెక్స్‌టైల్ పాలసీ; క్యాపిటల్ మార్కెట్ అభివృద్ధి; చిన్న తరహా పరిశ్రమ. వీటిలో, వాణిజ్య విధాన సంస్కరణపై అబిద్ హుస్సేన్ కమిటీ నివేదిక, చిన్న తరహా పరిశ్రమలపై అబిద్ హుస్సేన్ కమిటీ నివేదిక భారతదేశ ఆర్థిక సంస్కరణల్లో మైలురాళ్లుగా పరిగణించబడ్డాయి.

పౌర సమాజంలో చురుకైన సభ్యుడు, ప్రపంచీకరణ, ఇంటర్నెట్ సెన్సార్‌షిప్, లింగ సమస్యలు, భావవ్యక్తీకరణ స్వేచ్ఛ, సాంస్కృతిక సాపేక్షవాదంతో సహా అనేక రకాల సమస్యలపై సమకాలీన చర్చలకు సహకరించాడు.

## అవార్డులు
హుస్సేన్ అందించిన విశేష సేవలకుగాను 1988లో పద్మభూషణ్‌ పురస్కారంతో సత్కరించారు.

## మరణం
అబిద్ 2012, జూన్ 21న లండన్ లో గుండెపోటు కారణంగా మరణించాడు.

## మూలాలు

## బయటి లింకులు
* 

వర్గం:1926 జననాలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:2012 మరణాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా శాస్త్రవేత్తలు
వర్గం:పద్మభూషణ పురస్కార గ్రహీతలు
సిరివెన్నెల సీతారామశాస్త్రి తెలుగు సినిమా పాటల జాబితా (2013)

thumb|సిరివెన్నెల సీతారామశాస్త్రి

2013 లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాటలు కొన్ని:

## మూలాలు

వర్గం:జాబితాలు
వర్గం:సినిమా జాబితాలు
వర్గం:సిరివెన్నెల సీతారామశాస్త్రి రచించిన పాటలు
వర్గం:పాటలు
ఎస్.పి.బాలసుబ్రహ్మణ్యం తెలుగు సినిమా పాటల జాబితా (2013)

ఎస్.పి.బాలసుబ్రహ్మణ్యం 2013 సంవత్సరంలో  విడుదలైన తెలుగు సినిమాలకు పాడిన  పాటలలో కొన్ని:

## మూలాలు

వర్గం:సినిమా జాబితాలు
Discography
వర్గం:పాటలు
తూమాటి మాధవరావు

'
*తూమాటి మాధవరావు*' ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2021లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఏకగ్రీవంగా ఎన్నికయ్యాడు.
## జననం, విద్యాభాస్యం
తూమాటి మాధవరావు ఆంధ్రప్రదేశ్ రాష్ట్రం, ప్రకాశం జిల్లా, వలేటివారిపాలెం మండలం, పోలినేనిపాలెం గ్రామంలో 1977 జూన్ 28లో జన్మించాడు. ఆయన ఎంఏ పోలిటికల్ సైన్స్ వరకు చదివాడు.
## రాజకీయ జీవితం
తూమాటి మాధవరావు 1996 నుంచి 2000 వరకూ వార్త దినపత్రికలో పనిచేశాడు.ఆయన 2005లో తెలుగుదేశం పార్టీతో తన రాజకీయ జీవితాన్ని ప్రారంభించి 2009లో రాష్ట్ర తెలుగు యువత ప్రధాన కార్యదర్శిగా నియమితుడై, టిడిపిలో క్రియాశీలకంగా పనిచేసి 2009లో కాంగ్రెస్‌ పార్టీలో చేరి కందుకూరు నియోజకవర్గంలో కాంగ్రెస్‌ పార్టీ విజయానికి తన వంతు కృషి చేశాడు. ఆయన వై.యస్. రాజశేఖరరెడ్డి మరణం తరువాత వైఎస్సార్ కాంగ్రెస్ పార్టీలో చేరి కందుకూరు నియోజకవర్గ ఇన్‌ఛార్జిగా పనిచేశాడు.

తూమాటి మాధవరావు 2014 అస్లెంబీ కందుకూరు నియోజకవర్గం నుంచి వైసిపి అభ్యర్థిగా పోటీ చేసేందుకు ప్రయత్నించాడు, కానీ టికెట్ దక్కలేదు. ఆ ఎన్నికల్లో వైసీపీ అభ్యర్థి పోతుల రామారావు గెలుపులో కీలకంగా పనిచేశాడు. పోతుల రామారావు 2016లో టిడిపిలో చేరడంతో ఆయన మళ్లీ కందుకూరు నియోజకవర్గ ఇన్‌ఛార్జిగా పనిచేశాడు. మాధవరావు 2019 వైసిపి టిక్కెట్‌ కోసం ఆశించినా దక్కలేదు, ఆ ఎన్నికల్లో వైసీపీ అభ్యర్థి మానుగుంట మహీధర్ రెడ్డి గెలుపులో కీలకంగా పనిచేశాడు.

తూమాటి మాధవరావుకు 2021లో జరిగిన ఆంధ్రప్రదేశ్ శాసనమండలి ఎన్నికల్లో ప్రకాశం జిల్లా స్థానిక సంస్థల కోటాలో 2021 నవంబరు 13న పార్టీ ఎమ్మెల్సీగా టికెట్ కేటాయించింది. ఆయన స్థానిక సంస్థల నుంచి శాసనమండలి సభ్యుడిగా 2021 నవంబరు 23న నామినేషన్‌ దాఖలు చేశారు. ఆ స్థానికి ఒక్కరే నామినేషన్‌ వేయడంతో ఆయన ఎమ్మెల్సీగా ఏకగ్రీవంగా ఎన్నికై 2021 డిసెంబరు 8న ఎమ్మెల్సీగా ప్రమాణస్వీకారం చేశాడు.

## మూలాలు

వర్గం:1977 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
మరక్కార్: అరేబియా సముద్ర సింహం

**మ‌ర‌క్కార్‌: అరేబియా స‌ముద్ర సింహం** 2021లో విడుదలైన సినిమా. ఆశీర్వాద్‌ సినిమాస్‌ బ్యాన‌ర్‌పై ఆంటోనీ పెరంబవూర్‌ నిర్మించిన ఈ సినిమాకి ప్రియదర్శన్ దర్శకత్వం వహించాడు. కుంజాలి మరక్కార్ అనే 16వ శతాబ్దానికి చెందిన కేరళ పోరాట యోధుడి నిజ జీవిత ఆధారంగల్ నిర్మించిన ఈ సినిమా 67వ జాతీయ చలన చిత్ర పురస్కారాల్లో  జాతీయ ఉత్తమ చిత్రంతో పాటు బెస్ట్ కాస్ట్యూమ్స్ డిజైన్స్, బెస్ట్ స్పెషల్ ఎఫెక్ట్స్ విభాగంలో మూడు జాతీయ అవార్డులు అందుకుంది.  50వ కేరళ స్టేట్ ఫిల్మ్ అవార్డ్స్‌లో భాగంగా బెస్ట్ కొరియోగ్రాఫీ, బెస్ట్ డబ్బింగ్ ఆర్టిస్ట్, విజువల్ ఎఫెక్ట్స్ విభాగంలో స్పెషల్ జ్యూరీ అవార్డులు అందుకుంది. మరక్కార్ తెలుగు హక్కులను సురేష్ ప్రొడక్షన్ దక్కించుకుంది. మోహ‌న్‌లాల్‌, సుహాసిని,కీర్తి సురేష్, కల్యాణీ ప్రియదర్శన్, అర్జున్‌, సునీల్ శెట్టి,  ప్ర‌ణ‌వ్ మోహ‌న్‌లాల్‌ ప్రధాన పాత్రల్లో నటించిన ఈ సినిమా తెలుగుతో పాటు మలయాళం, తమిళ్, హిందీ, కన్నడ భాషల్లో విడుదలైన ఈ సినిమా తెలుగులో 3 డిసెంబర్‌ 2021న విడుదల కాగా, 17 డిసెంబర్‌ 2021న అమెజాన్‌ ప్రైమ్‌ వీడియోలో విడుదలైంది. 
## నటీనటులు
* మోహ‌న్‌లాల్‌  
*సుహాసిని 
*కీర్తి సురేష్ 
*కల్యాణీ ప్రియదర్శన్  
*అర్జున్‌  
*సునీల్ శెట్టి   
* బాబురాజ్
*ప్ర‌ణ‌వ్ మోహ‌న్‌లాల్‌
*హరీశ్ పేరడీ
*మంజు వారియర్  
*నెడుముడి వేణు
*ఫాజిల్  
*సిద్ధిఖి  
*ఇన్నోసెంట్ 
*అశోక్ సెల్వన్
* కె.బి. గణేష్ కుమార్
* వీణా నందకుమార్
* సంతోష్ కీజత్తూర్

## సాంకేతిక నిపుణులు
*బ్యానర్: ఆశీర్వాద్‌ సినిమాస్‌  
*నిర్మాత:  ఆంటోనీ పెరంబవూర్‌ 
*కథ, స్క్రీన్‌ప్లే, దర్శకత్వం:   ప్రియదర్శన్
*సంగీతం: రోనీ రాఫెల్‌  
*నేప‌థ్య సంగీతం: రాహుల్ రాజ్‌, అంకిత్ సూరి, లైల్ ఎవ్‌నాస్ రోడ‌ర్‌
*సినిమాటోగ్రఫీ:  తిరునావుక్క‌ర‌సు
*ఎడిటర్:  అయ్య‌ప్ప‌న్ నాయ‌ర్‌

## మూలాలు

వర్గం:2021 తెలుగు సినిమాలు
వర్గం:2021 సినిమాలు
గాడ్సే

**గాడ్సే** 2021లో తెలుగులో సినిమా పీరియాడిక్‌ డ్రామా సినిమా. సీకే స్క్రీన్స్ బ్యాన‌ర్‌పై సి.కల్యాణ్‌ నిర్మించిన ఈ సినిమాకు గోపీ గ‌ణేష్ ప‌ట్టాభి దర్శకత్వం వహించాడు. సత్యదేవ్, ఐశ్వర్య లక్ష్మి, బ్రహ్మాజీ, తనికెళ్ల భరణి ప్రధాన పాత్రల్లో నటించిన ఈ సినిమా టీజ‌ర్‌ను చిరంజీవి 21 డిసెంబర్ 2021న విడుదల చేశారు.‘గాడ్సే’ సినిమా 2022 జనవరి 26న విడుదల కావాల్సిఉండగా 2022 జూన్ 17న థియేటర్లలో విడుదలైంది.
## కథ
విశ్వనాథ్ రామచంద్ర అలియాస్ గాడ్సే (సత్యదేవ్) లండన్ లో బిజినెస్‌మేన్‌, ఆయన తన ఉద్యోగాని వదిలి వరుసగా రాష్ట్రానికి సంబంధించిన కొంత మంది రాజకీయ నాయకులు, పోలీస్ డిపార్ట్‌మెంట్‌కు చెందిన వారిని కిడ్నాప్ చేసి హతమార్చుతుంటాడు. ఈ నేపథ్యంలో అతనితో సంప్రదింపులు జరపడానికీ ప్రభుత్వం ఏఎస్పీ వైశాలి(ఐశ్వర్యలక్ష్మీ)ని నియమిస్తారు. ఇంతకీ గాడ్సే వారిని ఎందుకు కిడ్నాప్ చేసాడు ? ఏఎస్పీ వైశాలి ఈ కేసును ఎలా  ?చివరకు తాను అనుుకున్నది  సాధంచాడా ?  లేదా ? అనేదే మిగతా సినిమా కథ.

## నటీనటులు

*సత్యదేవ్ 
*ఐశ్వర్య లక్ష్మి  
* కాశీష్ రాజ్‌పుత్
*నాగబాబు  
*బ్రహ్మాజీ  
*తనికెళ్ల భరణి 
*పృథ్వీరాజ్  
*సిజ్జు మేనన్‌  
*నోయల్‌  
*ప్రియదర్శి  
*చైతన్యకృష్ణ

## సాంకేతిక నిపుణులు
*బ్యానర్:  సీకే స్క్రీన్స్
*నిర్మాత:  సి.కల్యాణ్‌
*కథ, స్క్రీన్‌ప్లే, దర్శకత్వం:  గోపీ గ‌ణేష్ ప‌ట్టాభి
*సంగీతం: సునీల్ కశ్యప్
*సినిమాటోగ్రఫీ: సురేష్‌.ఎస్‌
*ఎగ్జిక్యూటివ్ ప్రొడ్యూసర్ : సీవీ రావు 
*ఎడిటర్ : సాగర్ ఉండగండ్ల 
*ఆర్ట్ : బ్రహ్మ కడలి

## మూలాలు

వర్గం:2022 తెలుగు సినిమాలు
టిడిజె నాగభూషణం

**టిడిజె నాగభూషణం** (1928 ఫిబ్రవరి 17- 2016 సెప్టెంబరు 5) తెలంగాణకు చెందిన వ్యవసాయ ఆర్థికవేత్త 1950లలో ఆంధ్ర విశ్వవిద్యాలయంతో అనుబంధం కలిగి ఉన్నాడు, ఆ తర్వాత 1960ల నుండి ఆచార్య ఎన్.జి. రంగా వ్యవసాయ విశ్వవిద్యాలయ పరిధిలోని  బాపట్లలోని వ్యవసాయ కళాశాలలో పనిచేశాడు.  వ్యవసాయ ఆర్థిక శాస్త్రానికి సంబంధించి కొంతకాలంపాటు పరిశోధనా కథనాలు రాశాడు.

## జననం
నాగభూషణం 1928 ఫిబ్రవరి 17న తెలంగాణ రాష్ట్ర రాజధాని హైదరాబాదులో జన్మించాడు.

## విద్య, వృత్తి
నాగభూషణం 1950లలో  ఆంధ్ర విశ్వవిద్యాలయం నుండి స్నాతకోత్తర పరిశోధనా *గుంటూరు జిల్లాలో ఎకనామిక్ అండ్ సోషల్ పరిస్థితి ఎ స్టడీ ఆఫ్*  లో చేరాడు. 1951 జూన్ 4న బాపట్ల వ్యవసాయ కళాశాలలో అగ్రికల్చరల్ ఎకనామిక్స్‌లో అసిస్టెంట్ లెక్చరర్‌గా, ఆంధ్రప్రదేశ్ వ్యవసాయ విశ్వవిద్యాలయంలో అగ్రికల్చరల్ ఎకనామిక్స్ ప్రొఫెసర్, ప్రిన్సిపాల్, డీన్ మొదలైన బాధ్యతలతో పరిశోధన పర్యవేక్షణ వంటి బోధనాపరిపాలనా బాధ్యతలు నిర్వర్తించాడు. *ది ఇండియన్ జర్నల్ ఆఫ్ అగ్రికల్చరల్ ఎకనామిక్స్* లో పుస్తక సమీక్షకుడిగా కూడా ఉన్నాడు. 1981లో బెంగుళూరులోని అగ్రికల్చరల్ సైన్సెస్ విశ్వవిద్యాలయంలో *ఎకనామిక్స్‌లో వ్యవసాయ పరిశోధనలో మెథడికల్ ఇంప్రూవ్‌మెంట్స్‌*పై ఉపన్యాసం ఇచ్చాడు. 

నాగభూషణం 1960లలో నేషనల్ క్యాడెట్ కార్ప్స్‌లో లెఫ్టినెంట్‌గా కూడా ఉన్నాడు. అగ్రికల్చరల్ ఎకనామిక్స్ ఆఫ్ ది ఇండియన్ సొసైటీ సభ్యుడిగా, 1979 సంవత్సరంలో దాని ఎగ్జిక్యూటివ్ కమిటీకి కూడా ఎన్నికయ్యాడు

## మరణం
నాగభూషణం 2016, సెప్టెంబరు 5న హైదరాబాదులో మరణించాడు.

## మూలాలు

వర్గం:1928 జననాలు
వర్గం:2016 మరణాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా శాస్త్రవేత్తలు
వర్గం:వ్యవసాయ శాస్త్రవేత్తలు
మొండితోక అరుణ్ కుమార్

**మొండితోక అరుణ్ కుమార్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2021లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు.
## జననం, విద్యాభాస్యం
మొండితోక అరుణ్ కుమార్ 1975 సెప్టెంబరు 04లో ఆంధ్రప్రదేశ్ రాష్ట్రం, కృష్ణా జిల్లా చందర్లపాడు మండలం, చందర్లపాడు గ్రామంలో మొండితోక కృష్ణ దంపతులకు జన్మించాడు. ఆయన పీహెచ్‌డీ పూర్తి చేశాడు. ఆయన తరువాత డిల్లీ విశ్వ విద్యాలయంలో అసిస్టెంట్‌ ప్రొఫెసర్‌గా పనిచేశాడు.

## రాజకీయ జీవితం
మొండితోక అరుణ్‌ కుమార్‌ కాంగ్రెస్ పార్టీ ద్వారా రాజకీయాల్లోకి వచ్చి, వైఎస్ రాజశేఖర్ రెడ్డి మరణాంతరం వై.ఎస్.ఆర్.కాంగ్రెస్ పార్టీలో చేరి వైఎస్సార్‌సీపీ రాష్ట్ర అధికార ప్రతినిధిగా, రాష్ట కార్యదర్శిగా వివిధ హోదాల్లో పనిచేశాడు. ఆయన జూలై 2021లో ఫారెస్ట్‌ డెవలప్‌మెంట్‌ కార్పొరేషన్‌ (ఏపీఎఫ్‌డీసీ) ఛైర్మన్‌గా నియమితుడయ్యాడు. మొండితోక అరుణ్‌ కుమార్‌ 2021లో జరిగిన ఆంధ్రప్రదేశ్ శాసనమండలి ఎన్నికల్లో కృష్ణా జిల్లా స్థానిక సంస్థల కోటాలో 2021 నవంబరు 13న పార్టీ ఎమ్మెల్సీగా టికెట్ కేటాయించింది. ఆయన ఎమ్మెల్సీగా ఏకగ్రీవంగా ఎన్నికై 2021 డిసెంబరు 8న ఎమ్మెల్సీగా ప్రమాణస్వీకారం చేశాడు.

## మూలాలు

వర్గం:1975 జననాలు
వర్గం:ఆంధ్రప్రదేశ్ శాసనమండలి సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
అనీసుర్ రహమాన్

**అనీసుర్ రహమాన్** (1927 ఆగస్టు 24 - 1987 జూన్ 8) తెలంగాణకు చెందిన శాస్త్రవేత్త. సిడిసి 3600 కంప్యూటర్‌లో లెన్నార్డ్-జోన్స్ పొటెన్షియల్‌ని ఉపయోగించి 864 ఆర్గాన్ అణువుల వ్యవస్థను అధ్యయనం చేసి 1964లో లిక్విడ్ ఆర్గాన్‌పై పేపర్సమర్పించాడు. రమమాన్ రాసిన అల్గోరిథంలు  అనేక కోడ్‌లకు ఆధారంగా ఉంది. డేవిడ్ జెఈ కాల్వేతో కలిసి లాటిస్ గేజ్ సిద్ధాంతానికి మైక్రోకానానికల్ సమిష్టి విధానం వంటి అనేక రకాల సమస్యలపై పనిచేశాడు.

## జననం, విద్య
అనీసుర్ రహమాన్ 1927, ఆగస్టు 24న తెలంగాణ రాష్ట్ర రాజధాని హైదరాబాద్‌లో జన్మించాడు. ఇంగ్లాండ్‌లోని కేంబ్రిడ్జ్ విశ్వవిద్యాలయం నుండి భౌతికశాస్త్రం, గణితశాస్త్రాలలో అండర్ గ్రాడ్యుయేట్ డిగ్రీని పొందాడు. బెల్జియంలోని లౌవైన్ విశ్వవిద్యాలయం నుండి సైద్ధాంతిక భౌతికశాస్త్రంలో పిహెచ్.డి. పట్టా సాధించాడు.

## వృత్తిరంగం
1960లో డాక్టర్ రహమాన్ ఆర్గోన్నే నేషనల్ లాబొరేటరీలో భౌతిక శాస్త్రవేత్తగా 25 సంవత్సరాలు పనిచేశాడు.1985లో డాక్టర్ రహమాన్ మిన్నెసోటా విశ్వవిద్యాలయంలోని ఫ్యాకల్టీలో ఫిజిక్స్ ప్రొఫెసర్‌గా, సూపర్‌కంప్యూటర్ ఇన్‌స్టిట్యూట్‌లో సహచరుడిగా చేరాడు.

## గుర్తింపులు-అవార్డులు
డా. రహమాన్‌ను మాలిక్యులర్ డైనమిక్స్ పితామహుడిగా పిలుస్తారు. 1977లో డాక్టర్ రహమాన్ అమెరికన్ ఫిజికల్ సొసైటీచే ఇర్వింగ్ లాంగ్‌ముయిర్ ప్రైజ్‌ను అందుకున్నాడు. బెర్నీ ఆల్డర్ 2009లో అధ్యక్షుడు ఒబామా నుండి నేషనల్ మెడల్ ఆఫ్ సైన్స్ అవార్డును అందుకున్నాడు.

## ఇరతర వివరాలు
1993లో మొదటిసారిగా ప్రదానం చేయబడిన అనీసుర్ రహమాన్ ప్రైజ్ అనేది అమెరికన్ ఫిజికల్ సొసైటీ ద్వారా గణన భౌతిక శాస్త్ర రంగంలో అత్యున్నత గౌరవంగా నిలిచింది. ఆర్గోనే నేషనల్ లాబొరేటరీ అనీసుర్ రహమాన్ పేరు మీద అంతర్జాతీయంగా ప్రతి ఏటా ఒక ప్రత్యేక పోస్ట్‌డాక్టోరల్ ఫెలోషిప్‌ను  అందజేస్తోంది. కెరీర్‌లో ప్రారంభ దశలో ఉన్న అత్యుత్తమ డాక్టరల్ సైంటిస్ట్‌కు ఈ ఫెలోషిప్ అందించబడుతుంది.

## మరణం
అనీసుర్ రహమాన్ 1987, జూన్ 8న మరణించాడు.

## మూలాలు

 
వర్గం:1927 జననాలు
వర్గం:1987 మరణాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా శాస్త్రవేత్తలు
తలశిల రఘురాం

**తలశిల రఘురాం** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2021లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు.
## జననం, విద్యాభాస్యం
తలశిల రఘురామ్ 1966 జూన్ 20లో ఆంధ్రప్రదేశ్ రాష్ట్రం, కృష్ణా జిల్లా, గొల్లపూడిలో చంద్రశేఖరరావు, బేబీ సరోజ దంపతులకు జన్మించాడు. ఆయన బీకాం వరకు చదువుకున్నాడు.

## రాజకీయ జీవితం
తలశిల రఘురాం కాంగ్రెస్ పార్టీ ద్వారా ఎన్.ఎస్.యు.ఐ నాయకుడిగా రాజకీయాల్లోకి వచ్చి 1996 నుంచి 2002 వరకు కృష్ణా జిల్లా యువజన కాంగ్రెస్‌ అధ్యక్షుడిగా పనిచేశాడు. ఆయన వైఎస్ రాజశేఖర్ రెడ్డి మరణాంతరం వై.ఎస్.ఆర్.కాంగ్రెస్ పార్టీలో చేరి వైఎస్సార్‌సీపీ ప్రధాన కార్యదర్శిగా, వైఎస్సార్ కాంగ్రెస్ పార్టీ కార్యక్రమాల సమన్వయకర్తగా, ప్రభుత్వ కార్యక్రమాల సమన్వయకర్తగా వివిధ హోదాల్లో పనిచేశాడు. తలశిల రఘురాంకు 2021లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్యే కోటాలో 2021 నవంబరు 13న పార్టీ ఎమ్మెల్సీగా టికెట్ కేటాయించింది. ఆయన ఎమ్మెల్సీగా ఏకగ్రీవంగా ఎన్నికై 2021 డిసెంబరు 8న ఎమ్మెల్సీగా ప్రమాణస్వీకారం చేశాడు. అలాగే వైయస్సార్సీపి ప్రభుత్వం ఏర్పడినప్పటి నుండి గౌరవనీయ ముఖ్యమంత్రి గారికి ప్రోగ్రామ్స్ కోఆర్డినేటర్ గా కూడా వ్యవహరిస్తున్నారు.

## మూలాలు

వర్గం:1966 జననాలు
వర్గం:కృష్ణా జిల్లా రాజకీయ నాయకులు
వర్గం:ఆంధ్రప్రదేశ్ శాసనమండలి సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
జై పి. నాగర్‌కట్టి

**డాక్టర్ జై పి. నాగర్‌కట్టి** (1947, ఫిబ్రవరి 18 - 2010, నవంబరు 13) తెలంగాణకు చెందిన ఇండో-అమెరికన్ రసాయన శాస్త్రవేత్త, వ్యాపారవేత్త. సిగ్మా ఆల్డ్రిచ్ చైర్మన్, చీఫ్ ఆపరేటింగ్ ఆఫీసర్, సీఈఓ, ప్రెసిడెంట్‌గా పనిచేశాడు.

## జననం
నాగర్‌కట్టి 1947, ఫిబ్రవరి 18న తెలంగాణ రాష్ట్ర రాజధాని హైదరాబాదులో జన్మించాడు.

## వృత్తిజీవితం
నాగర్‌కట్టి, టెక్సాస్ ఎ&amp;ఎం యూనివర్శిటీ–కామర్స్ నుండి పట్టభద్రుడయ్యాక 1976లో సిగ్మా-ఆల్డ్రిచ్‌లో చేరాడు. 2004లో, కంపెనీ ప్రెసిడెంట్, చీఫ్ ఆపరేటింగ్ ఆఫీసర్ పదోన్నతి పొందాడు; 2005లో బోర్డు డైరెక్టర్ల్ గా, 2006లో సీఈఓగా, 2009లో చైర్మన్ అయ్యాడు.

## గుర్తింపులు
2015లో ప్రారంభించబడిన చెస్టర్‌ఫీల్డ్, సెయింట్ లూయిస్ కౌంటీ లైబ్రరీకి చెందిన శామ్యూల్ సి. సాక్స్ బ్రాంచ్‌లోని రీడింగ్ గార్డెన్‌కు నాగర్‌కట్టి గౌరవార్థం "జై నగర్‌కట్టి మోన్‌శాంటో కంపెనీ రీడింగ్ గార్డెన్" అని పేరు పెట్టారు.

## మరణం
నాగర్‌కట్టి 2010, నవంబరు 13న మరణించాడు.

## మూలాలు

## బయటి లింకులు
* *సెయింట్ లూయిస్ పోస్ట్-డిస్పాచ్* నుండి సంస్మరణ, legacy.comలో ఆర్కైవ్ 
* *సెయింట్ లూయిస్ కామర్స్* డాక్టర్ నాగర్‌కట్టిపై 2008 ప్రొఫైల్
* 

వర్గం:1947 జననాలు
వర్గం:2010 మరణాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా శాస్త్రవేత్తలు
వర్గం:అమెరికన్ మానవ శాస్త్రవేత్తలు
వర్గం:ఉస్మానియా విశ్వవిద్యాలయం పూర్వ విద్యార్ధులు
అనంత ఉదయభాస్కర్

**అనంత సత్య ఉదయభాస్కర్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2021లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు.
## జననం, విద్యాభాస్యం
అనంత ఉదయభాస్కర్ 1974 మే 19లో ఆంధ్రప్రదేశ్ రాష్ట్రం, తూర్పు గోదావరి జిల్లా, అడ్డతీగల మండలం, ఎల్లవరం గ్రామం లో చక్రరావు, మంగారత్నం దంపతులకు జన్మించాడు. ఆయన ఎల్‌ఎల్‌బీ వరకు చదువుకున్నాడు.
## రాజకీయ జీవితం
అనంత ఉదయభాస్కర్‌ రాజకీయ కుటుంబం నుండి రాజకీయాల్లోకి వచ్చాడు. ఆయన 2001లో కాంగ్రెస్‌ పార్టీ తరఫున జెడ్‌పిటిసి సభ్యునిగా, 2006 దొరమామిడి పంచాయతీ నుంచి ఎంపిటిసి సభ్యునిగా గెలిచి ఎంపిపిగా పనిచేశాడు. ఆయన ఆయన వై.యస్. రాజశేఖరరెడ్డి మరణం తరువాత కాంగ్రెస్ పార్టీని వీడి వైఎస్సార్ కాంగ్రెస్ పార్టీలో చేరి 2011లో వైసిపి జిల్లా యువజన అధ్యక్షునిగా, 2013లో రంపచోడవరం నియోజకవర్గ కో-ఆర్డినేటర్‌గా పనిచేశాడు.

అనంత ఉదయభాస్కర్‌ 2014, 2019 సార్వత్రిక ఎన్నికల్లో వంతల రాజేశ్వరి, నాగులపల్లి ధనలక్ష్మి గెలుపులో కీలకంగా పనిచేశాడు. ఆయన 2019లో తూర్పు గోదావరి జిల్లా కేంద్ర సహకార బ్యాంక్ (డీసీసీబీ) చైర్మన్‌గా ఎన్నికయ్యాడు. అనంత ఉదయభాస్కర్‌ను 2021లో ఆంధ్రప్రదేశ్‌ శాసనమండలికి జరిగిన ఎమ్మెల్సీ ఎన్నికల్లో తూర్పు గోదావరి జిల్లా స్థానిక సంస్థల కోటా వైఎస్సార్‌సీపీ అభ్యర్థిగా పార్టీ టికెట్ కేటాయించింది. ఆయన శాసనమండలి సభ్యునిగా ఏకగ్రీవంగా ఎన్నికై 2021 డిసెంబరు 8న ప్రమాణ స్వీకారం చేశాడు.

ఆయన డ్రైవర్ హత్య కేసులో నిందితుడిగా ఉన్న అనంతబాబును 2022 మే 25న వైఎఆర్ కాంగ్రెస్ పార్టీ నుండి సస్పెండ్ చేసింది.

## మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:తూర్పు గోదావరి జిల్లా రాజకీయ నాయకులు
మురుగుడు హనుమంతరావు

**మురుగుడు హనుమంతరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2021లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు.
## జననం
మురుగుడు హనుమంతరావు ఆంధ్రప్రదేశ్ రాష్ట్రం, గుంటూరు జిల్లా, మంగళగిరిలో 1947 మార్చి 15లో మాణిక్యం, చినవీరరాఘవులు దంపతులకు జన్మించాడు.

## రాజకీయ జీవితం
మురుగుడు హనుమంతరావు 1987లో కాంగ్రెస్ పార్టీ ద్వారా రాజకీయాల్లోకి వచ్చి మంగళగిరి మున్సిపల్ ఎన్నికల్లో పోటీ చేసి 1987 నుంచి 1992 వరకు మంగళగిరి మునిసిపల్‌ చైర్మన్‌గా పనిచేశాడు. అయన 1999లో జరిగిన అసెంబ్లీ ఎన్నికల్లో మంగళగిరి నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి నిమ్మగడ్డ రామ్మోహన్ రావు పై 12024 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. హనుమంతరావు 2004లో జరిగిన అసెంబ్లీ ఎన్నికల్లో రెండోసారి ఎమ్మెల్యేగా ఎన్నికై శాసనసభా కమిటీ చైర్మన్‌గా, వై.ఎస్.రాజశేఖరరెడ్డి మంత్రివర్గంలో మంత్రిగా పనిచేశాడు.

మురుగుడు హనుమంతరావుకు 2009లో మంగళగిరి నియోజకవర్గం నుంచి టికెట్ దక్కలేదు. ఆయన రాష్ట్ర విభజన అనంతరం 2013లో తెలుగుదేశం పార్టీలో చేరి 2013 నుంచి 2015 వరకు ఆప్కో చైర్మన్‌గా పనిచేశాడు. హనుమంతరావు 2021 సెప్టెంబరు 23న టీడీపీ పార్టీకి రాజీనామా చేశాడు. మురుగుడు హనుమంతరావు అనంతరం వైఎస్సార్ కాంగ్రెస్ పార్టీలో చేరి 2021లో ఆంధ్రప్రదేశ్ శాసనమండలి ఎన్నికల్లో వైసీపీ తరపున గుంటూరు జిల్లా స్థానిక సంస్థల కోటాలో శాసనమండలి సభ్యుడిగా ఏకగ్రీవంగా ఎన్నికై 2021 డిసెంబరు 8న ప్రమాణ స్వీకారం చేశాడు.

## మూలాలు

వర్గం:1947 జననాలు
వర్గం:గుంటూరు జిల్లా నుండి ఎన్నికైన శాసన సభ్యులు
టెంపోరావు

**టెంపోరావు**గా ప్రసిద్ధుడైన "కూరపాటి రామచంద్రరావు" తెలుగు రచయిత.  ఇతడు తెలుగులో అపరాధ పరిశోధన సాహిత్యాన్ని ప్రవేశపెట్టాడు. తెలుగులో "డిటెక్టివ్", "ఫిల్మ్‌" అనే పత్రికలను ఇంగ్లీషులో "టెంపో" అనే పత్రికను నడిపాడు. 
## విశేషాలు
ఇతడు తూర్పు గోదావరి జిల్లా, వేలంగి గ్రామంలో జన్మించాడు. బెనారస్ హిందూ విశ్వవిద్యాలయం నుండి పట్టా పుచ్చుకున్నాడు. మద్రాసులో స్థిరపడ్డాడు. ఇతడు చిన్నతనం నుండే కథలు వ్రాయడం ప్రారంభించాడు. పేరుమోసిన ఆంగ్ల రచయితల రచనలు అన్నీ చదివి ప్రభావితుడై తెలుగులో రచనలు చేయడం మొదలుపెట్టాడు. ఇతని డిటెక్టివ్ కథలు, నవలలు పాఠకుల ఆదరణను పొందాయి. ఇతడు 350కి పైగా నవలలు రచించాడు. శ్రీశ్రీ ఇతడికి "సాహితీ సామ్రాట్" అనే బిరుదును ఇచ్చాడు.

## రచనలు
### నవలలు
టెంపోరావు రచించిన డిటెక్టివ్ నవలలలో కొన్ని:

* వజ్రాల వేట (అనువాదం. మూలం:జేమ్స్ హాడ్లీ ఛేజ్)
* ఊహించని అదృష్టం
* త్రిమూర్తులు
* మెరిసేదంతా మేలిమి కాదు
* ఇతన్ని నమ్మకండి
* మిస్టర్ క్యూ
* మంచి మనిషికి చెడ్డ రోజులు
* చెడ్డ మనిషికి మంచి రోజులు
* దెయ్యాలు సిగరెట్లు కాల్చవ్!
* వంటింటి కుందేలు
* మిస్టర్ ఆర్
* నాలో ఏముంది?
* గజదొంగలు
* విందుకు వెళ్ళిన విమల
* అన్వేషణ
* మిస్టర్ ఎక్స్
* మిస్టర్ పి
* సత్యానికి సంకెళ్లా?
* వయస్సు మళ్ళిన వయ్యారి
* అనుకున్నంతా అయ్యింది
* చావు ఖాయం!
* మేలుకొలుపు
* మాయమైన మగువలు
* పునర్జన్మ
* ఎర్రగులాబీ 66
* కనిపించని మనిషి
* మిస్టర్ జెడ్
* నల్లగులాబీ
* విషవలయం
* నకిలీ నాడియా
* నర్తకి నేరం ఏమిటి?
* మారని పావలా
* తొలగిన తెరలు
* థామస్ జెఫర్సన్ (అనువాదం)

### కథలు
ఇతని కథలు స్వాతి, అపరాధ పరిశోధన, యువ, కళాసాగర్, జ్యోతి మొదలైన పత్రికలలో ప్రచురితమయ్యాయి. ఇతడు రచించిన కథలు కొన్ని:

* అందమైన యువతి
* అక్రమ వ్యాపారస్తులూ ఖబడ్దార్!!
* అడుగో హంతకుడు
* అన్వేషణ
* అమాయకుడు
* అర్ధరాత్రి
* ఆఖరిక్షణం
* ఆమెను చంపాలి
* ఆరోభార్య
* ఇంటిదొంగ
* ఈనాటి సావిత్రి
* ఊహించని అదృష్టం
* ఎర్రగాజు
* ఐదులక్షలు
* ఓ ఆదివారం అనుభవం
* కనిపించే శవాలు
* కపటమనిషి
* కసి
* కాటేసినయవ్వనం
* కామపిశాచం
* కోటీశ్వరుని హత్య
* గోల్డ్ రింగ్
* చంపకమాల
* చిత్రమైనది విధినడక
* చిదంబరరహస్యం
* చెల్లాయి పెళ్లి
* చెల్లెలుపెళ్లి
* డైమండ్‌రింగ్
* తోడుదొంగలు
* దాగనినేరం
* దేవత
* ద్రోహి
* నలుగురుగూండాలు
* నిజం దాగదు
* నిశాచరుడు
* నేరాలు - శిక్షలు
* నోట్లు
* న్యూక్లియర్ టెస్ట్
* పగటిదొంగలు
* పగిలిన రమ్‌బాటిల్
* పరివర్తన
* పరిష్కారం
* పారిపోయిన హంతకుడు
* పుస్తకాల పెట్టె
* పెళ్లికాని పిల్ల
* ప్రాణమిత్రులు
* ప్రాణానికి ప్రాణం
* ప్రేమించిన యువతి
* ఫోన్‌కాల్
* బస్సుదోపిడీ
* బూట్ లెగ్గర్ బుచ్చయ్య
* భద్రకాళి
* భయంకరహత్యలు
* మచ్చలేని మల్లయ్య
* మదర్
* మరపురాని మగువ
* మిడ్ నైట్ మర్డర్
* ముఖ్యమంత్రిని చంపాలి
* ముష్టిదాని పాట
* మూడుఫోటోలు
* మృత్యుచక్రాలు
* మొక్కు
* యాభై వజ్రాలు
* రాక్షసుడు
* రాగద్వేషాలు
* రాధ చావాలి
* రాధసాహసం
* రామలీల
* రోజా
* రోజుకొక లైలా
* లక్షకో హత్య
* లత అండ్ లాల్
* విదేశీయులు - విగ్రహాలు
* విషవలయం
* వేషగాళ్లు - మోసగాళ్లు
* సగంకాల్చిన చుట్ట
* సరైన అల్లుడు
* సిగరెట్‌కేస్
* సీతాకళ్యాణం

## సినిమా రంగం
ఇతడు సి.ఐ.డీ.రాజు, గూడుపుఠాణి మొదలైన సినిమాలకు సంభాషణలు వ్రాశాడు. 

## మరణం
ఇతడు 1985, జూలై 24వ తేదీన మద్రాసులో మరణించాడు. 
## మూలాలు

వర్గం:1923 జననాలు
వర్గం:తెలుగు రచయితలు
వర్గం:కలం పేరుతో ప్రసిద్ధులైన ఆంధ్రప్రదేశ్ వ్యక్తులు
వర్గం:నవలా రచయితలు
వర్గం:సంపాదకులు
వర్గం:తెలుగు కథా రచయితలు
వర్గం:సినిమా రచయితలు
వర్గం:తూర్పు గోదావరి జిల్లా వ్యక్తులు
వర్గం:బెనారస్ హిందూ విశ్వవిద్యాలయం పూర్వ విద్యార్థులు
వర్గం:1985 మరణాలు
వివేకానంద కేంద్రం

**వివేకానంద కేంద్రం** ఒక సామాజిక, ధార్మిక సంస్థ. దీనికి గాంధీ శాంతి బహుమతి లభించింది. 1892లో వివేకానందుడు మూడు రోజులు కూర్చుని ధ్యానం చేసిన కన్యాకుమారిలోని స్వామి వివేకానంద శిల జ్ఞాపకార్థం దీనిని ఏక్నాథ్ రనడే స్థాపించాడు.
## చరిత్ర
వివేకానంద కేంద్రాన్ని 7 జనవరి 1972న భారతదేశంలోని కన్యాకుమారిలో రాష్ట్రీయ స్వయంసేవక్ సంఘ్ సీనియర్ ప్రచారక్ ఏక్నాథ్ రనడే స్థాపించారు.

సంస్థ మహాబలిపురంలో ఘన వ్యర్థ పదార్థాల నిర్వహణను, బయో-గ్యాస్ ప్లాంట్‌ నిర్వహణను చూస్తుంది.

వివేకానంద రాక్ మెమోరియల్ 50వ సంవత్సరం సందర్భంగా వివేకానంద కేంద్రం "ఏక్ భారత్ విజయి భారత్" అనే దేశవ్యాప్త సంపర్క్ కార్యక్రమాన్ని ప్రారంభించింది.
## గుర్తింపులు
గ్రామీణాభివృద్ధి, విద్య, సహజ వనరుల అభివృద్ధికి చేసిన కృషికి గానూ వివేకానంద కేంద్రం 2015లో గాంధీ శాంతి బహుమతిని అందుకుంది.
## ఇవి కూడా చూడండి
* రాష్ట్రీయ స్వయం సేవక్ సంఘ్

## మూలాలు

వర్గం:తమిళనాడు పర్యాటక ప్రదేశాలు
వర్గం:సంఘ్ పరివార్
రాణి రాంపాల్

**రాణి రాంపాల్** (జననం 4 డిసెంబరు 1994) భారతీయ ఫీల్డ్ హాకీ క్రీడాకారిణి.    2010 ప్రపంచ కప్ లో పాల్గొన్న జాతీయ జట్టులో అతి పిన్న వయస్కురాలైన క్రీడాకారిణిగా ఆమె నిలిచింది. ఆమె తన పాఠశాల విద్యపూర్తి చేసింది, కానీ వరుసవరుసలో ఉన్న ప్రాక్టీస్ సెషన్లు, మ్యాచ్ ల కారణంగా గ్రాడ్యుయేట్ డిగ్రీని పొందలేకపోయింది. ఆమె 212 అంతర్జాతీయ మ్యాచ్ లు ఆడి 134 గోల్స్ సాధించింది. ప్రస్తుతం ఆమె భారత మహిళల హాకీ జట్టుకు కెప్టెన్ గా ఉన్నారు.   2020లో భారత ప్రభుత్వం ఆమెను పద్మశ్రీ పురస్కారంతో సత్కరించింది. 

## ప్రారంభ జీవితం
రాణి హర్యానాలోని కురుక్షేత్ర జిల్లాలోని షహాబాద్ మార్కండలో 4 డిసెంబర్ 1994న జన్మించింది. ఆమె తండ్రి బండి లాగించేవాడు. ఆమె 2003లో ఫీల్డ్ హాకీకి వెళ్లింది, ద్రోణాచార్య అవార్డు గ్రహీత అయిన బల్దేవ్ సింగ్ ఆధ్వర్యంలో షహాబాద్ హాకీ అకాడమీలో శిక్షణ పొందింది. ఆమె కేవలం 14 సంవత్సరాల వయస్సులో భారత మహిళల హాకీ జట్టులో అతి పిన్న వయస్కురాలిగా చేసింది. ఆమె వృత్తిపరంగా ఆడటం ప్రారంభించినందున గోస్పోర్ట్స్ ఫౌండేషన్ ఒక స్పోర్ట్స్ ప్రభుత్వేతర సంస్థ ఆమెకు ద్రవ్య, ద్రవ్యేతర సహాయాన్ని అందించింది. 36 ఏళ్ల తర్వాత భారత హాకీ జట్టు 2016 రియో ​​ఒలింపిక్స్‌కు అర్హత సాధించినప్పుడు ఆమె జట్టులో భాగమైంది. ఆమె కెప్టెన్సీలో భారతదేశం 2020 టోక్యో ఒలింపిక్స్‌లో సెమీఫైనల్‌కు చేరుకుంది. 

## కెరీర్
జూన్ 2009లో రష్యాలోని కజాన్ లో జరిగిన ఛాంపియన్స్ ఛాలెంజ్ టోర్నమెంట్ లో రాణి ఆడి ఫైనల్స్ లో 4 గోల్స్ సాధించడం ద్వారా భారత్ ను విజయం వైపు నడిపించింది.  2009 నవంబర్ లో జరిగిన ఆసియా కప్ లో భారత జట్టుకు రజత పతకాన్ని గెలుచుకోవడంలో ఆమె కీలకపాత్ర పోషించారు. 

అర్జెంటీనాలోని రోసారియోలో జరిగిన 2010 మహిళల హాకీ ప్రపంచ కప్ లో ఆమె మొత్తం ఏడు గోల్స్ సాధించి ప్రపంచ మహిళల హాకీ ర్యాంకింగ్స్ లో భారత్ ను తొమ్మిదో స్థానంలో నిలబెట్టింది.  ఆమె 2010 లో ఎఫ్.ఐ.హెచ్ ఉమెన్స్ యంగ్ ప్లేయర్ ఆఫ్ ది ఇయర్ అవార్డుకు నామినేట్ అయిన ఏకైక భారతీయురాలు . మహిళల హాకీ ప్రపంచ కప్ 2010లో ఆమెకు "బెస్ట్ యంగ్ ప్లేయర్ ఆఫ్ ది టోర్నమెంట్" అవార్డు లభించింది.  ఆమెకు 2016లో అర్జున అవార్డు లభించింది.

ఆమె  2018 లో జరిగిన ప్రపంచ కప్ కు ఎంపికఅయ్యారు. ఆమె 2018 ఆసియా క్రీడలలో కెప్టెన్ గా భారత మహిళల హాకీ జట్టుకు నాయకత్వం వహించింది. 

## అవార్డులు

* భారతదేశపు అత్యున్నత క్రీడా గౌరవం- మేజర్ ధ్యాన్ చంద్ ఖేల్ రత్న (2020) .
* పద్మశ్రీ (2020) 

## మూలాలు

వర్గం:రాజీవ్ గాంధీ ఖేల్‌రత్న గ్రహీతలు
వర్గం:హర్యానా మహిళా క్రీడాకారులు
వర్గం:జీవిస్తున్న ప్రజలు
వర్గం:1994 జననాలు
వర్గం:పద్మశ్రీ పురస్కారం పొందిన మహిళలు
గాలి సరస్వతి

**గాలి సరస్వతి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆమె 2018లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఏకగ్రీవంగా ఎన్నికైంది.
 
## రాజకీయ జీవితం
గాలి సరస్వతి తన భర్త గాలి ముద్దు కృష్ణమనాయుడు మరణాంతరం రాజకీయాల్లోకి వచ్చింది. గాలి ముద్దు కృష్ణమనాయుడు ఉమ్మడి ఆంధ్రప్రదేశ్ రాష్ట్రంలో ఎన్టీఆర్ మంత్రివర్గంలో అటవీ, ఉన్నత విద్యాశాఖ మంత్రిగా, ఆరుసార్లు ఎమ్మెల్యేగా, ఎమ్మెల్సీగా పనిచేశాడు. ఆయన 2018 ఫిబ్రవరి 7న అనారోగ్య కారణాలతో ఆసుపత్రిలో చికిత్స పొందుతూ మరణించాడు.

గాలి ముద్దు కృష్ణమనాయుడు మృతితో ఆ స్థానం ఖాళీ అయ్యింది. ఆ స్థానంలో ముద్దు కృష్ణమనాయుడు సతీమణి గాలి సరస్వతి ఏకగ్రీవంగా ఎన్నికై  2018 జూన్ 25న ఎమ్మెల్సీగా ప్రమాణ స్వీకారం చేసింది. ఆమె ఈ పదవిలో 2021 ఆగస్టు 11 వరకు కొనసాగింది.

## మూలాలు

వర్గం:ఆంధ్రప్రదేశ్ శాసనమండలి సభ్యులు
వర్గం:1951 జననాలు
కృష్ణ రాఘవ జయేంద్ర భరత్

**కృష్ణ రాఘవ జయేంద్ర భరత్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2021లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఏకగ్రీవంగా ఎన్నికయ్యాడు.
## జననం, విద్యాభాస్యం
కృష్ణరాఘవ జయేంద్రభరత్‌ 1988 నవంబరు 13లో ఆంధ్రప్రదేశ్ రాష్ట్రం, చిత్తూరు జిల్లాలో చంద్రమౌళి, పద్మజ దంపతులకు జన్మించాడు. ఆయన బీటెక్‌ వరకు చదువుకున్నాడు.

## రాజకీయ జీవితం
కృష్ణరాఘవ జయేంద్రభరత్‌ తన తండ్రి చంద్రమౌళి మరణాంతరం రాజకీయాల్లోకి వచ్చి వైఎస్సార్ కాంగ్రెస్ పార్టీలో చేరాడు. ఆయన 2019లో వైఎస్సార్‌సీపీ కుప్పం నియోజకవర్గ సమన్వయకర్తగా నియమితుడై నియోజకవర్గంలో పార్టీ బలోపేతానికి కృషి చేశాడు. జయేంద్రభరత్‌ను చిత్తూరు స్థానిక సంస్థల కోటా ఎమ్మెల్సీ అభ్యర్థిగా 2021 నవంబరు 12న వైయ‌స్ఆర్‌సీపీ ప్రకటించింది. ఆయన 2021 నవంబరు 18నన నామినేషన్ దాఖలు చేశారు. భరత్ 2021 డిసెంబరు 3న ఏకగ్రీవంగా ఎన్నికై,  2021 డిసెంబరు 8న శాసనమండలి సభ్యునిగా ప్రమాణస్వీకారం చేశాడు.

ఆయన 2024 ఆంధ్రప్రదేశ్ శాసనసభ ఎన్నికల్లో కుప్పం నియోజకవర్గం నుండి వైసీపీ  అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి నారా చంద్రబాబు నాయుడు చేతిలో 48,006 ఓట్ల తేడాతో ఓడిపోయాడు.

## మూలాలు

వర్గం:1988 జననాలు
వర్గం:ఆంధ్రప్రదేశ్ శాసనమండలి సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వంశీకృష్ణ శ్రీనివాస

**చెన్నుబోయిన వంశీకృష్ణ శ్రీనివాస్‌ యాదవ్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2021లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఏకగ్రీవంగా ఎన్నికయ్యాడు.
## జననం, విద్యాభాస్యం
వంశీకృష్ణ శ్రీనివాస్‌ 	 1974 ఫిబ్రవరి 5లో ఆంధ్రప్రదేశ్ రాష్ట్రం, విశాఖపట్నంలో జన్మించాడు. ఆయన ఎంఏ వరకు చదువుకున్నాడు.
## రాజకీయ జీవితం
వంశీకృష్ణ శ్రీనివాస్‌ 2009లో ప్రత్యక్ష రాజకీయాల్లోకి వచ్చి 2009లో జరిగిన అసెంబ్లీ ఎన్నికల్లో విశాఖపట్నం తూర్పు నియోజకవర్గం నుంచి ప్రజారాజ్యం పార్టీ తరపున పోటీ చేసి ఓడిపోయి, 2011లో వై.యస్.ఆర్.కాంగ్రెస్ పార్టీ ఆవిర్భావం నుంచి పార్టీలో క్రియాశీలకంగా పనిచేశాడు. ఆయన 2014లో జరిగిన అసెంబ్లీ ఎన్నికల్లో వైఎస్సార్‌సీపీ తరఫున విశాఖపట్నం తూర్పు నియోజకవర్గం నుంచి ఎమ్మెల్యేగా పోటీ చేసి ఓడిపోయాడు. ఆయన తరువాత పార్టీ విశాఖ నగర అధ్యక్షుడిగా నియమితుడై పార్టీ బలోపేతానికి కృషి చేశాడు.

వంశీకృష్ణ శ్రీనివాస్‌ 2019లో టికెట్ దక్కలేదు. ఆయన 2021లో మహా విశాఖ నగరపాలక సంస్థకు జరిగిన ఎన్నికల్లో 21వ వార్డు నుంచి కార్పొరేటర్‌గా పోటీ చేసి గెలిచాడు. ఆయనను విశాఖపట్నం స్థానిక సంస్థల కోటా ఎమ్మెల్సీ అభ్యర్థిగా 2021 నవంబరు 12న వైయ‌స్ఆర్‌సీపీ పార్టీ ప్రకటించింది. ఆయన 2021 నవంబరు 21న నామినేషన్ దాఖలు చేశాడు.

వంశీకృష్ణ శ్రీనివాస్‌ 2021 నవంబరు 27న ఏకగ్రీవంగా ఎన్నికై, 2021 డిసెంబరు 8న శాసనమండలి సభ్యునిగా ప్రమాణస్వీకారం చేశాడు.

వంశీకృష్ణ శ్రీనివాస్‌ 2023 డిసెంబరు 27న వైసీపీకి రాజీనామా చేసి మంగళగిరిలోని జనసేన పార్టీ కార్యాలయంలో పార్టీ అధ్యక్షుడు పవన్‌ కల్యాణ్‌ ఆధ్వర్యంలో జనసేన పార్టీలో చేరాడు.

వంశీకృష్ణ శ్రీనివాస్‌ వైసిపి నుండి జనసేన పార్టీలోకి ఫిరాయించడంతో పార్టీ ఫిరాయింపుల కింద చర్యలు తీసుకోవాలంటూ మండలి కార్యదర్శికి వైసిపి నేత, మండలిలో చీఫ్‌ విప్‌ మేరిగ మురళీధర్‌, ఎమ్మెల్సీ లేళ్ల అప్పిరెడ్డిలు ఫిర్యాదు చేయగా ఆయన నుండి వివరణ తీసుకొని, సమగ్ర విచారణ అనంతరం ఆయనపై అనర్హత వేటు వేసినట్లు 2024 మార్చి 12న శాసన మండలి చైర్మన్‌ మోషేన్‌ రాజు ప్రకటించాడు.

## మూలాలు

వర్గం:1974 జననాలు
వర్గం:ఆంధ్రప్రదేశ్ శాసనమండలి సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
ఇందుకూరి రఘురాజు

**ఇందుకూరి రఘురాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2021లో జరిగిన ఆంధ్రప్రదేశ్ శాసనమండలి ఎన్నికల్లో స్థానిక సంస్థల నుంచి శాశనమండలి సభ్యులుగా ఎన్నికయ్యారు.
## జననం, విద్యాభాస్యం
ఇందుకూరి రఘురాజు 18 జూలై 1973లో ఆంధ్రప్రదేశ్ రాష్ట్రం, విజయనగరం జిల్లా, ఎస్‌.కోట మండలం, బొడ్డవర గ్రామంలో రామరాజు, రాణి దంపతులకు జన్మించాడు. ఆయన బీఏ వరకు చదువుకున్నారు.

## రాజకీయ జీవితం
ఇందుకూరి రఘురాజు కాంగ్రెస్‌ పార్టీ ద్వారా రాజకీయాల్లోకి వచ్చి శృంగవరపుకోట జెడ్పీటీసీ సభ్యుడిగా, శృంగవరపుకోట మండల పరిషత్‌ ఉపాధ్యక్షుడిగా పనిచేశారు. ఆయన 2009లో జరిగిన అసెంబ్లీ ఎన్నికల్లో శృంగవరపుకోట నియోజకవర్గం నుంచి కాంగ్రెస్ టికెట్ దక్కకపోవడంతో స్వతంత్ర అభ్యర్థిగా పోటీ చేసి 32 వేల ఓట్లు పొందారు. రాష్ట్ర విభజన తరువాత 2014లో కాంగ్రెస్‌ ఎమ్మెల్యే అభ్యర్థిగా పోటీ చేసి 31 వేల ఓట్లు పొందారు. మొత్తం రాష్ట్రంలో అధిక ఓట్లు పొందిన కాంగ్రెస్ ఎమ్మెల్యే అభ్యర్థుల్లో రఘురాజు మూడో స్థానంలో నిలవడం గమనార్హం. ఆయన అనంతరం భారతీయ జనతా పార్టీలో చేరి విజయనగరం జిల్లా ప్లానింగ్‌ కమిటీ సభ్యుడిగా, జిల్లా గ్రంథాలయ సంస్థ అధ్యక్షుడిగా పనిచేశారు. రఘురాజు 2018 సెప్టెంబరు 5న భారతీయ జనతా పార్టీని నుంచి బయటకు వచ్చేసారు.

అనంతరం విశాఖ జిల్లా పెందుర్తి నియోజకవర్గంలో పాదయాత్ర చేస్తున్న ప్రస్తుత ముఖ్యమంత్రి వైఎస్‌ జగన్‌మోహన్ రెడ్డి సమక్షంలో వైఎస్సార్ కాంగ్రెస్‌ పార్టీలో చేరి రాష్ట్ర కార్యదర్శిగా నియమితుడై పార్టీ బలోపేతానికి పనిచేశారు. శృంగవరపు కోట నియోజకవర్గంతో పాటు విజనయనగరం జిల్లాలో వైఎస్సార్ కాంగ్రెస్ పార్టీ బలోపేతానికి విశేషమైన సేవలు అందించారు.

ఇందుకూరి రఘురాజు సేవలను గుర్తించి విజయనగరం జిల్లా స్థానిక సంస్థల కోటా ఎమ్మెల్సీ అభ్యర్థిగా 2021 నవంబరు 12న వైయ‌స్ఆర్‌సీపీ పార్టీ ప్రకటించింది. ఆయన 2021 నవంబరు 20నన నామినేషన్ దాఖలు చేశారు. రఘురాజు 2021 నవంబరు 26న ఏకగ్రీవంగా ఎన్నికై,  2021 డిసెంబరు 8న శాసనమండలి సభ్యునిగా ప్రమాణస్వీకారం చేశారు.
thumb|ఎపి ముఖ్యమంత్రి వై.ఎస్.జగన్మోహన్ రెడ్డితో ఎమ్మెల్సీ ఇందుకూరి రఘురాజు దంపతులు
## వివాదం
ఇందుకూరి రవిరాజు వైసీపీ పార్టీ వ్యతిరేక కార్యకలాపాలకు పాల్పడుతున్నారని పార్టీ మండలి విప్ పాలవలస విక్రాంత్ మండలి చైర్మన్ కు ఫిర్యాదు చేయడంతో వైసీపీ ఫిర్యాదుతో 2023 జూన్‌ 3న మండలి చైర్మన్ కొయ్యే మోషేన్‌ రాజు ఇందుకూరి రఘురాజుపై అనర్హత వేటు వేశాడు. దీంతో ఇందుకూరి రవిరాజు తనపై వేసిన అనర్హత వేటుపై హైకోర్టును ఆశ్రయించగా, ఈ విచారణలో తుది వాదనలు విన్న హైకోర్టు మండల చైర్మన్ మోషన్ రాజు వేసిన అనర్హత వేటు చెల్లదని, తిరిగి ఎమ్మెల్సీగా రఘురాజు కొనసాగేలా ఆర్డర్ ఇచ్చింది.
 
## మూలాలు

వర్గం:1973 జననాలు
వర్గం:ఆంధ్రప్రదేశ్ శాసనమండలి సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
తెలంగాణ సమాచార, సాంకేతిక శాఖ

**తెలంగాణ సమాచార, సాంకేతిక శాఖ** తెలంగాణ రాష్ట్రంలో ఇన్ఫర్మేషన్ టెక్నాలజీ రంగం వినియోగాన్ని ప్రోత్సహించడం, ప్రభుత్వ సేవల సమాచారాన్ని అందించడంకోసం తెలంగాణ ప్రభుత్వంచే ఏర్పాటు చేయబడిన శాఖ. 2014 జూన్ 2న మొదటిసారిగా నిర్వహించబడిన ఈ మంత్రిత్వ శాఖ కేబినెట్‌లోని ముఖ్యమైన పోర్ట్‌ఫోలియోలలో ఒకటి. తెలంగాణ రాష్ట్రం ఏర్పడిన నాటినుండి కల్వకుంట్ల తారక రామారావు తెలంగాణ ఐటీశాఖకు మంత్రిగా ప్రాతినిధ్యం వహిస్తున్నాడు.

## శాఖ ఏర్పాటు
సమాచార సాంకేతిక, ఎలక్ట్రానిక్స్-కమ్యూనికేషన్ల శాఖ సాధారణ పరిపాలన (స్పెషల్-ఎ) శాఖ, జి.ఓ.ఆర్.టి.నెం.2125, తేది. 9-5-1997 ప్రకారం ఆర్థిక, ప్రణాళిక (ప్రణాళిక విభాగం) శాఖలో ఒక భాగంగా ఏర్పాటయింది. 2000, సెప్టెంబరు 11న సమాచార సాంకేతిక, ఎలక్ట్రానిక్స్-కమ్యూనికేషన్ శాఖ, జి.ఓ.ఎం.ఎస్.నెం.12 ప్రకారంగా ఈ శాఖకు స్వయం ప్రతిపత్తి కల్పించబడింది. 2013, జూలై 24న ప్రధాన పరిపాలన (ఎఆర్టి-I) శాఖ, జి.ఓ.ఎంఎస్.నెం. 575 ద్వారా శాఖకు సమాచార సాంకేతిక, ఎలక్ట్రానిక్స్ & కమ్యూనికేషన్ల శాఖగా నామకరణం చేయబడింది. 2014, జూన్ 2వ తేదీన తెలంగాణ రాష్ట్ర ఏర్పాటు తరువాత సమాచార సాంకేతిక, ఎలక్ట్రానిక్స్-కమ్యూనికేషన్ శాఖ తెలంగాణ ప్రభుత్వంలో విలీనమయింది.

## కార్యకలాపాలు
వివిధ రకాలైనటువంటి ఇ-గవర్నెన్సు ప్రణాళికలు ప్రవేశపెట్టడం, ఐ.టి. పెట్టుబడులను ప్రోత్సహించడం, ఐ.టి. ఆధారిత సర్వీసులను రాష్ట్రంలో ప్రవేశపెట్టడం, రాష్ట్రంలో ఎలక్ట్రానిక్ హార్డ్వేర్ తయారీ యూనిట్ల అమలును ప్రవేశపెట్టడం వంటి కార్యకలాపాలు నిర్వర్తిస్తోంది.

## ఐటి విధానాలు
ఐటీ శాఖ ఆధ్వర్యంలో ఇన్నోవేషన్‌ నెట్‌ వర్క్‌ విభాగాలు:
* డిజిటల్ తెలంగాణ
* మీ సేవ
* ఫైబర్‌ గ్రిడ్‌ పథకం
* టీఎస్ ఐపాస్‌
* టీ హబ్ (టెక్నాలజీ హబ్‌)
* టాస్క్ (తెలంగాణ అకాడమీ ఫర్‌ స్కిల్‌ అండ్‌ నాలెడ్జ్‌)
* టీ వాలెట్
* టీఎస్‌ కాప్‌
* వీ హబ్‌ (ఉమెన్‌ ఎంటర్‌ప్రెన్యూర్స్‌ హబ్‌)
* టీఎస్ బిపాస్‌
* తెలంగాణ స్టేట్ ఇన్నోవేషన్ సెల్
* రిచ్‌ (రీసెర్చ్‌ అండ్‌ ఇన్నోవేషన్‌ సర్కిల్‌ ఆఫ్‌ హైదరాబాద్‌)
* ఇ-గవర్నెన్సు
* టీ-వర్క్స్
* టీ-సాట్
* పివిసి
* టీ-సిగ్
* ఎమర్జింగ్‌ టెక్నాలజీస్‌ వింగ్‌
* ఎన్‌సీఏఎం (నేషనల్‌ సెంటర్‌ ఫర్‌ అడిటివ్‌ మానుఫ్యాక్చరింగ్‌)

## మంత్రి

## ఇతర వివరాలు
తెలంగాణ రాష్ట్రం సమాచార సాంకేతిక (ఐటీ) రంగంలో దేశంలోనే ఐటీ దిగ్గజ రాష్ట్రంగా పేరు తెచ్చుకుంది. 2019-20 ఆర్థిక సంవత్సరంలో 17.93% ఎగుమతుల వృద్ధిని (ఏకంగా రూ.1.28 లక్షల కోట్ల ఐటీ ఎగుమతులు) సాధించి, ఐటీ పెట్టుబడులకు గమ్యస్థానంగా మారింది. 2018-19లో రాష్ట్రం నుంచి రూ.1,09,219 కోట్ల ఐటీ ఎగుమతులు, 2019-20లో రూ.1,28,807 కోట్ల ఎగుమతులు చేసింది. ఇందులో భాగంగా 2018-19లో 5,43,033 మందికి ఉద్యోగాలు, 2019-20లో 5,82,126 మందికి ఉద్యోగాలు కల్పించబడ్డాయి. ఉద్యోగాల కల్పన వాటా కూడా 13.06% నుంచి 13.34 శాతానికి పెరిగింది. 2021-22లో ఐటీ ఎగుమతుల విలువ రూ.1,83,569 కోట్లు కాగా లక్షన్నర మందికి ఉద్యోగాలు కల్పించబడ్డాయి. 2022 మే నెలనాటికి తెలంగాణలో ఐటీ ఉద్యోగుల సంఖ్య 7,78,121గా ఉండగా, ఈ ఎనిమిదేళ్ళకాలంలో 4.1 లక్షల ఐటీ ఉద్యోగాలు వచ్చాయి.

## బడ్జెట్ వివరాలు

* 2016-17 బడ్జెటులో ఈ శాఖకు 254 కోట్ల రూపాయలు కేటాయించబడింది.

## మూలాలు

## బయటి లంకెలు

* ఐటీశాఖ అధికారిక వెబ్సైటు

వర్గం:తెలంగాణ ప్రభుత్వం
వర్గం:తెలంగాణ మంత్రిత్వ శాఖలు